
TARGOVISTE





Nr. 870 din 16 ianuarie 2021
REFERATUL  DE APROBARE

la proiectul de hotărâre privind nominalizarea consilierilor locali în comisia specială de analiză și verificare a propunerilor privind conferirea titlului de cetățean de onoare al comunei
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare nominalizarea consilierilor locali în comisia specială de analiză și verificare a propunerilor privind conferirea titlului de cetățean de onoare al comunei.
Sediul materiei privind această capacitate a Consiliului Local îl reprezintă:
a) art. 120 alin. (1)  și art. 121 alin. (1) și alin. (2)  din Constituția României, republicată;

b) art. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 

                d) art. 1 alin. (2), art. 3, art. 6 – art. 13, art. 75, art. 84, art. 85, art. 95 alin. (2), art. 96, art. 98, art. 105 alin. (1), art. 110 alin. (1),  art. 129 alin. (1), alin. (2) lit. a) și alin. (3) lit. c), art. 139 alin. (1), art. 197 alin. (1) alin. (2) și alin. (4), art. 199 alin. (1), art. 243, art. 244, art. 485, precum și art. 11 alin. (4) lit. e și alin. (6), art. 12 alin. (5) din anexa nr. 6 – Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020  din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;
e) art. 3 alin. (2), art. 31, art. 40-49 și art. 80-83  din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare

f) Hotărârii Consiliului local nr. 31/2010 pentru aprobarea Regulamentului privind conferirea titlului de cetățean de onoare al comunei Vulcana-Băi, reformulată.
Proiectul de hotărâre urmează procedura prevăzută de art. 136 alin. (3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite doamnei Maria MOREANU, Direcția pentru monitorizarea procedurilor administrative, în vederea analizării şi întocmirii raportului de specialitate  și Comisiei de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei.
Vă rog să-mi permiteți să enunț art. 8 alin. (3) teza a doua, alin. (4) – (7)  din Regulamentul privind conferirea titlului de „CETĂȚEAN DE ONOARE AL COMUNEI VULCANA-BĂI” aprobat prin Hotărârea Consiliului Local nr. 31 din 22 iulie 2010:

„(3) .... Ulterior toate documentele se transmit unei Comisii speciale de analiză și verificare, ce are ca obiect  examinarea propunerii privind conferirea titlului de „CETĂŢEAN DE ONOARE AL COMUNEI VULCANA-BĂI”.

 (4) Comisia specială de analiză și verificare prevăzută la alin. (3)  este formată din cinci consilieri locali, respectiv:

a) viceprimarul comunei;

b) patru consilieri locali, cu precădere, președinții comisiilor de specialitate.

(5) Preşedintele Comisiei speciale  este viceprimarul comunei.

(6) Comisia specială se convoacă în maximum cinci zile de la aprobarea de către primarul comunei a raportului compartimentului de resort, prin grija preşedintelui acesteia şi va întreprinde următoarele activităţi:
a) analizează  propunerile de conferire a titlului de cetăţean de onoare;

b) solicită  noi documente apreciate ca fiind necesare fundamentării propunerii;
c) întocmeşte raportul final în care se detaliază argumentele care susţin propunerea de conferire a titlului ori de respingere.

(7) Raportul final cuprinzând propunerea de acordare sau de respingere a titlului  se adoptă cu votul majorităţii  membrilor Comisiei speciale. În caz de paritate votul preşedintelui Comisiei speciale este decisiv.”

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind nominalizarea consilierilor locali în comisia specială de analiză și verificare a propunerilor privind conferirea titlului de cetățean de onoare al comunei, proiect care dovedeşte capacitatea efectivă de a soluționa și de a gestiona, în numele şi în interesul colectivităţii locale pe care o reprezentăm, treburile publice, în condițiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
